Publication: Magyar Közlöny
Issue: MK-2010-79 (Year: 2010, Number: 79)
Era: contemporary
Section: 15/2006. (IV. 3.) OM rendelethez]
Paragraph Index: 1876

7. a) A mesterképzési szakon szerezhető ismeretek: minden villamosmérnöki mesterszakot elvégző esetében: - alapvető kommunikációs, vezetési és mérnöketikai ismeretek, - környezetvédelmi és minőségbiztosítási ismeretek, - a meghatározó jogi, szabályozási, és gazdasági ismeretek és a termelési folyamatok ismerete, - kutatás-fejlesztési és műszaki dokumentáció készítésére vonatkozó ismeretek; a választott specializációtól függően: - tervezői szintű elektronikai alkatrész- és mikroelektronikai ismeretek, - analóg és digitális áramkörök analízise, tervezése és kivitelezése, - rendszermodellezés, méréstervezés, adat- és jelfeldolgozás tervezése, - irányítástechnikai eszközök és rendszerek ismerete, tervezése, - híradástechnikai és infokommunikációs rendszerek ismerete, tervezése, - a villamos energiaellátás és -átalakítás folyamatának ismerete, tervezése, - főbb villamosipari anyagok és technológiák ismerete, fejlesztése, - számítógép-hardver és -szoftver ismeretek, számítógépek és számítógép-hálózatok alkalmazástechnikája, - elektronikai berendezések és számítógépes rendszerek tervezése, analizálása, - technológiai gépek és folyamatok illesztési, biztonsági funkcióit ellátó rendszerek ismerete, tervezése, - alkalmazásszintű ismeretek (tervezés, fejlesztés, integrálás, üzembe helyezés, gyártás, minőségbiztosítás, üzemeltetés, szolgáltatás, karbantartás) a kiválasztott szakterületen, - a fogyasztóvédelem, a termékfelelősség, az egyenlő esélyű hozzáférés elve és alkalmazása, a munkahelyi egészség és biztonság, a műszaki és gazdasági jogi szabályozás, valamint a mérnöketika alapvető ismeretei.

Source: https://magyarkozlony.hu/hivatalos-lapok/41d3c06d59cb214a8ccb63556f0325d9011fdf3d/dokumentumok/f87fe7ede863b11a04d7bfe738f2c8fa2b61635e/letoltes